**Kunfehértó Község Polgármesterének**

**ELŐTERJESZTÉSE**

a Képviselő-testülete 2018. január 31. napján tartandó ülésére

**a FEHÉRTÓ Non-profit Kft. ügyvezetőjének 2018. évi prémium feladatai meghatározásáról tárgyában**

Tisztelt Képviselő-testület!

Kunfehértó Község Önkormányzatának Képviselő-testülete a FEHÉRTÓ Önkormányzati Közszolgáltatási és Kulturális Non-profit Korlátolt Felelősségű Társaság vezetőinek javadalmazására, ill. jogviszonyuk megszűnése esetén biztosított juttatásokra Javadalmazási Szabályzatot fogadott el.

A szabályzat alapján a vezető tisztségviselők prémiumban részesítésének feltételeit évente, legfeljebb a 6 havi alapbérének megfelelő mértékében, a felügyelő bizottság javaslatának figyelembevételével az alapító közgyűlésének (Képviselő-testület) kell meghatározni külön határozattal, a gazdálkodó szervezet vagyonához, a gazdálkodási feltételekhez, a foglalkoztatottak létszámához, valamint a tervezett bevételi terv eléréséhez igazítottan.

A fentiek alapján a felügyelő bizottság véleményének figyelembe vételével a prémium feladatokat a határozati javaslat szerint terjesztem a Képviselő-testület elé.

Kérem a Képviselő-testületet a határozati javaslat megtárgyalására, annak elfogadására.

**H a t á r o z a t i j a v a s l a t:**

**Kunfehértó Község Önkormányzatának Képviselő-testülete, FEHÉRTÓ Önkormányzati Közszolgáltatási és Kulturális Non-profit Korlátolt Felelősségű Társaság ügyvezetőjének 2018. évi prémium feladatait az alábbiak szerint határozza meg:**

Határidő: 2018. január 31.

Felelős: Huszár Zoltán polgármester

Értesül: Csernák Lajos ügyvezető

Kunfehértó, 2018. január 15.

 (: Huszár Zoltán:)

2018. évi prémiumkitűzés

1. ÉRINTETT SZEMÉLY: FEHÉRTÓ Non-profit Kft. ügyvezető
2. A 2018. ÉVI PRÉMIUM MÉRTÉKE:

A prémium mértéke nem haladhatja meg az ügyvezető 6 havi bérét. Év közben létesített munkaviszony, illetve a munkaviszony megszűnése esetén az időarányos időszakban kifizetett személyi alapbér összege a prémium alapja.

1. 2018. ÉVI PRÉMIUM FELADATOK:

A prémium megállapíthatóságának feltétele:

* 1. / FEHÉRTÓ Non-profit Kft. jóváhagyott, illetve módosított üzleti tervében meghatározott adózás előtti eredmény terv külső, a premizált által nem befolyásolható hatások figyelmen kívül hagyása melletti – min. 100 %-ra történő teljesítése.
	2. / Kunfehértó Község Önkormányzata képviseletére jogosult polgármesterrel való hatékony és minőségi együttműködés. Amennyiben ez – dokumentált formában igazolt módon – nem teljesül, akkor a prémium mértéke csökkenthető vagy indokolt esetben a prémiumra való jogosultság megtagadható.

Prémium feladatok:

* + 1. / FEHÉRTÓ Non-profit Kft. jóváhagyott, illetve módosított üzleti tervében szereplő kiadási főösszeg max. 100 %-ra történő teljesítése.
		2. / A társaság tevékenységét illetően elmarasztaló jogerős bírósági döntés nem lehet.
		3. / A társaság által elnyert pályázati programok esetében megvalósítási, illetve elszámolási hibából adódóan – ide nem értve külső körülmény megváltozása vagy a kiíró szervezet egyoldalú döntésének hatására bekövetkező hátrányos helyzet kialakulását – a társaságot szankció nem érheti.
		4. / A munkáltatónak felróható magatartás következtében bekövetkezett üzemi baleset az év során nem fordulhat elő.
		5. / A társaságot érintő külső szakhatósági ellenőrzések nem állapítanak meg jelentős hiányosságot, a szabálytalanságok miatti esetleges társaságot terhelő fizetési kötelezettségek, bírságok összege a társaság éves összköltségének 0,25 %-a alatt marad.
		6. / Kiemelten + 5 %-os prémiumra jogosult, ha legalább 75 %-os pályázati támogatási forrás mellett min. bruttó 3 millió Ft értékű felhalmozási tevékenységet (eszközbeszerzés, beruházás, felújítás) hajt végre.
1. A PRÉMIUM FORRÁSA:

Az éves prémium összege a FEHÉRTÓ Non-profit Kft.-nél kerül biztosításra.

1. A PRÉMIUM KIFIZETÉSÉNEK KIZÁRÓ FELTÉTELEI ÉS KORLÁTOZÓ TÉNYEZŐI:
* Ha a premizált a kitűzött prémium feladat önértékelésével két hónapot meghaladó késedelembe esne, úgy a prémiumra vonatkozó igénye a mulasztására tekintettel megszűnik.
* Ha az érintett személy jogviszonya munkáltatói azonnali hatályú felmondással szűnik meg, úgy prémium kifizetésre nem kerül sor.
	1. A PRÉMIUM FELADATOK ÉRTÉKELÉSE, A PRÉMIUM KIFIZETÉSE:
* Prémium abban az esetben fizethető, ha a kitűzött prémium feladatok időarányosan és aggálytalanul megállapíthatóan teljesültek.
* A kitűzött éves prémium nem több mint 50%-át lehet prémiumelőleg címén kifizetni az érintett személy által benyújtott, a prémiumfeladatok részteljesítését igazoló prémium-beszámoló alapján.

Prémiumelőleg fizetésére a Felügyelő Bizottság javaslatára, a Képviselő-testület döntése alapján akkor kerülhet sor, ha az előírt feltételek teljesülésére a gazdasági mutatók év közben történő alakulásából következtetni lehet. Amennyiben a gazdasági év végére az előírt feltételek nem teljesülnek, a már kifizetett prémiumelőleget vissza kell fizetni.

Kunfehértó, 2018. január 24.

 Huszár Zoltán

 polgármester